# Fenntarthatósági Vállalkozói Szemléletformálás

A Vállalkozz Fenntarthatóan! alprogram a **mikro-, kis-, és középvállalkozások** képviselői számára biztosítja a **fenntarthatóság mindennapokban** alkalmazható gyakorlatának megismerését. A fenntarthatóság, a környezettudatos szemléletmód, a vállalkozások működésének „zöldítése” ma már mindenki számára fontos: a piac kínálati és keresleti oldalán egyaránt elvárásként jelentkezik.

Fő témák:

* Környezeti fenntarthatóság (energia, hulladék, víz, levegő) – kötelezettségek és lehetőségek
* Minősítések, tanúsítványok – előnyök, folyamatok, költségek
* Keretek és kontextus – uniós és hazai stratégiák, szabályozások, programok

Az alprogram célja:

Az új alprogram célja, hogy olyan **fenntarthatósági ismereteket** adjon át a kis- és középvállalkozásoknak, amelyek új elemekkel gazdagíthatják a **vállalkozások tudatos döntéshozatalát**. Ennek szemléltetéséhez a szakemberek gyakorlatias, hazai viszonyok között megvalósítható mintákat mutatnak be a mentoráltaknak, melyhez gyakorló vállalatvezetők – Mentorok – segítségét veszik igénybe. A fenntarthatóság témájában már rutinos Mentorok feladata lesz, hogy példáikkal ösztönözzék, szakmai tanácsokkal és iránymutatással, valamint jó gyakorlataik megismertetésével támogassák a mentorált kkv-k fenntarthatósági szempontú fejlődését.

Milyen **előnyökkel jár** a részvétel?

* A környezettudatos szemléletmód napi gyakorlatba építésével növelhető a vállalkozás versenyképessége,
* a vállalkozás tagja lehet a valóban felelősségteljesen működő vállalatok közösségének, ahol lehetősége nyílik üzleti kapcsolatépítésre,
* továbbá a résztvevők a projekt sikeres elvégzésével plusz pontokat szerezhetnek a GINOP-1.2.8., a VEKOP-1.2.6. és több GINOP Plusz pályázaton.

**A jelentkezés módja**:

A **térítésmentesen elvégezhető** vállalkozásfejlesztési programra a jelentkezéseket a projekt honlapján ([**www.vallalkozztudatosan.hu**](https://www.vallalkozztudatosan.hu/www.vallalkozztudatosan.hu)**)** kialakított online jelentkezési felületen (Mentorsys), elektronikus formában lehet benyújtani. Egy vállalkozás csak egy támogatási kérelmet nyújthat be.

Az MKIK fenntartja magának a jogot, hogy a Fenntarthatósági Vállalkozói Szemléletformálás alprogramra történő jelentkezést a benyújtási határidőt megelőzően bármilyen időpontban, akár azonnali hatállyal felfüggessze, a határidőt meghosszabbítsa vagy az alprogramot lezárja, amelyről az MKIK közleményt tesz közzé a [www.vallalkozztudatosan.hu](https://www.vallalkozztudatosan.hu/www.vallalkozztudatosan.hu) oldalon és a program Facebook oldalán.

**A jelentkezés folyamata:**

1. Regisztráció a [www.mentorsys.vallalkozztudatosan.hu](https://www.vallalkozztudatosan.hu/www.mentorsys.vallalkozztudatosan.hu) honlapon.
2. Jelentkezés a Mentorsys rendszeren keresztül, az A/4: Fenntarthatósági

 Szemléletformálás pályázati lehetőségre kattintva, a céges adatok megadásával.
3. A jelentkezések elbírálása folyamatos.
4. A jelentkezés elfogadása után nincs szükség szerződéskötésre.

A résztvevőknek lehetőségük nyílik:

* részt venni a csoportos szakmai találkozókon, mentorálásokon;
* céglátogatások keretében bepillantást nyerni a Mentorok fenntarthatósághoz kapcsolódó mindennapi működési rutinjába;
* hozzáférni a nemzetközi szakértők közreműködésével készült MKIK Fenntarthatósági Kézikönyvhöz és egyéb információs anyagokhoz; valamint
* elkészíteni saját cégre szabott fenntarthatósági akciótervüket.

A Vállalkozz Fenntarthatóan! alprogram **tervezett időtartama kb. 6 hónap**, ezen időszak alatt lesz lehetőség a fent felsorolt szolgáltatások igénybevételére (átlagosan havonta 1-2 programelem kerül meghirdetésre és megrendezésre).

További információkért kérjük vegye fel a kapcsolatot a területileg illetékes régiós programkoordinátor kollégákkal. Elérhetőségüket megtalálja a KAPCSOLAT menüpontban [www.vallalkozztudatosan.hu](https://www.vallalkozztudatosan.hu/www.vallalkozztudatosan.hu) honlapon.